Константин Величков
XIX. О, остави да плача ази…

chitanka.info

О, остави да плача ази: срам ме е

да се топиш в безсилни сълзи ти…

Животът зарад мене кумир ням е,

пред теб като вълшебен блян блести.

Той свързва те с синевата небесна.

За твоите, младежките гърди

земята, де линеем ний, е тесна:

животът твой са твойте мечти.

Що търсиш с нас? Теб чака борба свята,

криле си херувимски разпери,

чуй де зове те боят и в душата

на волята огъня разгори:

с юнашки дух в гърдите, с меч в ръката

напред! Врази и пречки събори!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.